ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 5364-Е.03.02-132315/8-2017

04.04.2017. године

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/1589/2016 (1833/2016 ), за набавку Лежајеви и кућишта лежајева за допрему угља и систем одшљакивања – ТЕНТ Б, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 2**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1:** У циљу да добијете предметна добра оригиналних водећих европских произвођача а на основу става 2, члана 63 закона о јавним набавкама републике Србије, благовремено подносимо одређене примедбе и наше предлоге и коментаре на садржај текста Ваше расписане јавне набавке бр. 3000/1589/2016 (1833/2016), како следи:

**ПРВА ПРИМЕДБА:**

У тачки **3.2 Квалитет и техничке карактеристике (спецификације**), наведено је

 На самом котрљајном лежају морају постојати фабричке неизбрисиве ознаке са најмање следећим подацима:

- Назив или логотип произвођача

- Ознака котрљајног лежаја

- Месец и година производње

- Земља порекла

НАШ КОМЕНТАР: На овај начин супротно ставу 2 члана 10 закона о јавним произвођачима унапред елиминишете могућност понуда производа већег броја оригиналних европских произвођача.

**НАШ ПРЕДЛОГ**: На самом котрљајном лежају морају постојати основне фабричке неизбрисиве ознаке адекватно станарду произвођача са најмање следећим подацима:

- Назив или логотип произвођача,

- Ознака котрљајног лежаја.

**ДРУГА ПРИМЕДБА:**

У тачки **3.4. Рок испоруке добара** наведено је:

Изабрани понуђач је обавезан да испоруку добара изврши у року који не може бити дужи од 30 дана од потписивања уговора.

НАШ КОМЕНТАР: Захтевани рок је кратак , јер сви водећи европски произвођачи лежајева не производе своје производе за складиште већ по основу поруџбина добијених од купаца.

**НАШ ПРЕДЛОГ**: Изабрани понуђач је обавезан да испоруку добара изврши у року који не може бити дужи од 90 дана од потписивања уговора.

**ТРЕЋА ПРИМЕДБА:**

У делу текста **Банкарска гаранција за добро извршење посла,** наведено је:

Изабрани понуђач је дужан да у тренутку закључења Уговора а најкасније у року од 10 дана од дана обостраног потписивања Уговора.

НАШ КОМЕНТАР: Захтевани рок је кратак због потребног времена Кредитних одбора пословних банака за доношење одлуке о одобрењу издавања банкарских гаранција.

**НАШ ПРЕДЛОГ:** Изабрани понуђач је дужан да у тренутку закључења Уговора а најкасније у року од 15 дана од дана обостраног потписивања Уговора.

**ОДГОВОР 1:** Наручилац ће у потпуности уважити примедбе 1 и 3 и изменити конкурсну документацију у том смислу.

Другу примедбу Наручилац не може уважити. Наиме, Наручилац је поставио захтев у складу са својим потребама водећи рачуна да обезбеди довољну конкуренцију.

Сходно члану 10. Став 1. ЗЈН, Наручилац има обавезу да обезбеди конкуренцију међу понуђачима, али то не значи да има обавезу да услове за учествовање у поступку дефинише на начин који омогућава сваком заинтересованом понуђачу да учествује у поступку јавне набавке. Услове и захтеве у конкурсној документацији Наручилац дефинише полазећи од својих објективних потреба, а не од пословних и економских могућности понуђача. Наручилац сматра да довољан број понуђача може да испуни постављени захтев пошто се ради о стандардним лежајевима који се код велике већина произвођача производе за складишта а не по основу поруџбина, те да је тиме конкуренција омогућена и да Наручилац има могућност да изабере понуду која је најповољнија.

Наведена појашњења сматрају се саставним делом конкурсне документације за предметну јавну набавку.

Наручилац ће у складу са наведеним одговорима извршити измену конкурсне документације и продужити рок за доставу понуда.